CELEX: 
Language: sl
Date: 2017-11-16 00:00:00
Title: DELEGIRANA UREDBA KOMISIJE (EU) …/… o povečanju odstotka proračunskih sredstev, dodeljenih projektom, ki so podprti z nepovratnimi sredstvi za dejavnosti iz podprograma za okolje, namenjenega projektom za ohranjanje narave in biotske raznovrstnosti v skladu z odstavkom 4 člena 9 Uredbe (EU) št. 1293/2013 Evropskega parlamenta in Sveta z dne 11. decembra 2013 o vzpostavitvi programa za okolje in podnebne ukrepe (LIFE) in razveljavitvi Uredbe (ES) št. 614/2007

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Preverjanje ustreznosti naravovarstvene zakonodaje
                  1
                je pokazalo jasno potrebo po okrepitvi financiranja ohranjanja narave v EU. Ohranitveni ukrepi, ki se financirajo s programom LIFE, so imeli v preteklih 25 letih kot edini finančni instrument EU, namenjen izključno varstvu okolja in podnebnim ukrepom, ključno vlogo pri ohranjanju narave v vsej EU. LIFE je prav tako deloval kot katalizator za nadaljnje financiranje ohranjanja narave, tudi tako, da je bilo naravovarstveno politiko in politiko biotske raznovrstnosti lažje upoštevati v drugih politikah EU. Ukrep 8(b) akcijskega načrta za naravo, ljudi in gospodarstvo
                  2
                zato poziva k povečanju proračunskih sredstev, dodeljenih za nepovratna sredstva za ukrepe, namenjene projektom, ki podpirajo ohranjanje narave in biotske raznovrstnosti v okviru programa LIFE.
            
            
               Uredba (EU) št. 1293/2013 Evropskega parlamenta in Sveta z dne 11. decembra 2013 o vzpostavitvi programa za okolje in podnebne ukrepe (LIFE) in razveljavitvi Uredbe (ES) št. 614/2007
                  3
                (v nadaljnjem besedilu: uredba o programu LIFE) v odstavku 3 člena 9 določa, da je vsaj 55 % proračunskih sredstev, dodeljenih projektom, ki so podprti z nepovratnimi sredstvi, namenjenih projektom za ohranjanje narave in biotske raznovrstnosti. V skladu z odstavkom 4 člena 9 se na Komisijo prenese pooblastilo za sprejemanje delegiranega akta, da se ta delež poveča za največ 10 %, s čimer se projektom za ohranjanje narave in biotske raznovrstnosti po novem nameni najmanj 60,5 % proračunskih sredstev. Pogoj za takšno povečanje je, da skupna sredstva, zahtevana v referenčnem obdobju dveh zaporednih let z vložitvijo predlogov, ki sodijo na prednostno področje narava in biotska raznovrstnost ter ustrezajo minimalnim zahtevam glede kakovosti, za več kot 20 % presegajo znesek, izračunan za dve leti pred navedenim referenčnim obdobjem.
            
            
               Ta pogoj je izpolnjen, saj sredstva, zahtevana s predlogi projektov na prednostnem področju narava in biotska raznovrstnost, ki izpolnjujejo minimalne zahteve glede kakovosti v letih 2014 in 2015, za več kot 63 % presegajo skupna sredstva, zahtevana s predlogi projektov na področju narava in biotska raznovrstnost, ki izpolnjujejo minimalne zahteve glede kakovosti v letih 2012 in 2013.
            
            
               Izračun upošteva vse predloge pilotnih, predstavitvenih, pripravljalnih in integriranih projektov ter predloge projektov najboljše prakse in tehnične pomoči na prednostnem področju narava in biotska raznovrstnost v okviru razpisov v letih 2014 in 2015, ki so dosegli najmanjše predpisano skupno število 55 točk, ki se je uporabljalo kot minimalna zahteva glede kakovosti. V dveh predhodnih letih 2012 in 2013 so vsi projekti na področju narava in biotska raznovrstnost, ki so dosegli najmanjše predpisano število točk pri vseh merilih, izpolnjevali minimalne zahteve glede kakovosti
                  4
               .
            
            
               Proračunsko je povečanje na ravni programa nevtralno, saj pomeni zgolj prelivanje med prednostnimi področji.  Za obdobje 2018–2020 bi povečanje minimalnih virov, ki se namenijo za projekte za ohranjanje narave in biotske raznovrstnosti ustrezalo približno 46,7 milijona EUR in približno 55,4 milijona EUR za vse dejavnosti, namenjene naravi in biotski raznovrstnosti skupaj.
            
            
            
               2.POSVETOVANJA PRED SPREJETJEM AKTA
            
            
               (1)Pripravljalno delo, vključno s posvetovanji z zainteresiranimi stranmi
            
            
               Potrebo po povečanju financiranja v okviru projektov LIFE, ki se osredotočajo na naravo in biotsko raznovrstnost, so potrdili spodaj navedeni dokumenti, ki so bili predmet obsežnih postopkov posvetovanja.
            
            
               (a)Preverjanje ustreznosti direktiv o pticah in habitatih
            
            
               Preverjanje ustreznosti direktiv o pticah in habitatih je vključevalo obsežno zbiranje dokazov in posvetovanje s številnimi zainteresiranimi stranmi na ravni držav članic in EU, vključno z 12-tedenskim javnim posvetovanjem, ki je pritegnilo doslej največje zanimanje, saj je bilo v okviru njega prejetih več kot 552 000 odgovorov. Ena od glavnih ugotovitev preverjanja ustreznosti je bila, da se omejena razpoložljivost financiranja dosledno dojema kot močan (negativen) vpliv na izvajanje, saj sta za vse zahtevane dejavnosti potrebna čas in ustrezno financiranje
                  5
               .  Med preverjanjem ustreznosti je bil izpostavljen pomen programa LIFE za izvajanje Nature 2000, pri čemer je bilo poudarjeno, da se razen sredstev v okviru programa LIFE iz raznih drugih skladov EU ne namenja sredstev za naravo in biotsko raznovrstnost in da nacionalno sofinanciranje očitno ne more zapolniti preostale vrzeli. Po preverjanju ustreznosti direktiv o pticah in habitatih je bil sprejet zgoraj navedeni akcijski načrt za naravo, ljudi in gospodarstvo.
            
            
               (b)Vmesni pregled strategije EU za biotsko raznovrstnost do leta 2020
                  6
               
            
            
               Večina stvarnih podatkov, uporabljenih v tem vmesnem pregledu, izhaja iz postopka posvetovanja, ki je potekalo v tem okviru (npr. srečanj direktorjev s področja narave in koordinacijske skupine za biotsko raznovrstnost in naravo, ki so vključevala države članice in glavne skupine zainteresiranih strani)
                  7
               .
            
            
               Z vmesnim pregledom je bilo potrjeno dejstvo, da so projekti programa LIFE, namenjeni za ohranjanje narave in biotske raznovrstnosti, učinkovita orodja za boljše ohranjanje narave in biotske raznovrstnosti.
            
            
               (c)Zunanja in neodvisna študija, ki je podlaga za vmesno oceno programa LIFE
                  8
               
            
            
               Za zunanjo in neodvisno vmesno oceno, izvedeno med marcem 2016 in januarjem 2017, so bila uporabljena:
            
            
               kvalitativna orodja za ocenjevanje, vključno s teoretičnimi raziskavami na podlagi razpoložljivih dokumentov, razgovorov, anket med zainteresiranimi stranmi in javnega posvetovanja, ki je potekalo 12 tednov
                  9
               , ter
            
         
         
            
               kvantitativna orodja za ocenjevanje, ki temeljijo na podatkovni zbirki kazalnikov in podatkovni zbirki projektov programa LIFE, ki večinoma vključujejo projekte programa LIFE+ ter orodja za obdelavo podatkov, zasnovana za upravljanje predlogov in projektov LIFE.
            
            
               V tej oceni je poudarjeno, da je v okviru programa LIFE dodana vrednost EU najbolj izražena v projektih na področju narave
                  10
                in integriranih projektih, ki zajemajo dva podprograma za okolje in podnebje. Priporoča se upoštevanje tega vidika v primeru sprememb pri dodelitvi finančnih sredstev v okviru programa.
            
            
               (d)Posebno pripravljalno delo
            
            
               Na podlagi ukrepa 8(b) akcijskega načrta za naravo, ljudi in gospodarstvo, ki temelji na preverjanju ustreznosti direktiv o pticah in habitatih, je bilo napovedano 10-odstotno povečanje proračuna programa LIFE, namenjenega projektom za ohranjanje narave in biotske raznovrstnosti, pri čemer se skupna proračunska sredstva za program LIFE ne spremenijo.
            
            
               Pogoj za pooblastilo, določeno v odstavku 4 člena 9 uredbe o programu LIFE, za sprejetje delegiranega akta, da se dodelitev proračunskih sredstev za nepovratna sredstva, namenjena za projekte za ohranjanje narave in biotske raznovrstnosti, poveča za največ 10 %, se nanaša na zabeleženo dejansko povečanje povpraševanja po sredstvih za predloge projektov, katerih kakovost je zadovoljiva. Pogoj za pooblastilo torej sam po sebi predpostavlja analizo povpraševanja
                  11
               . Glede na zgoraj navedena posvetovanja in jasno povečanje financiranja, ki se zahteva za projekte na prednostnem področju narava in biotska raznovrstnost, se je povpraševanje po povečanju možnosti financiranja s strani zadevnih zainteresiranih strani torej potrdilo.
            
            
               (e)Uporaba strokovnih mnenj
            
            
               Preverjanje ustreznosti direktiv o pticah in habitatih
                  12
                ter poročilo o zunanji in neodvisni vmesni oceni programa LIFE sta bila opravljena s podporo neodvisnih zunanjih strokovnjakov.
            
            
               Končni osnutek tega delegiranega akta je bil posredovan strokovnjakom iz držav članic v okviru skupne strokovne skupine – GD za okolje in GD za podnebno politiko – LIFE 2014–2020
                  13
                v obdobju od 4. oktobra 2017 do 18. oktobra 2017.
            
            
               (2)Ustreznost in poenostavitev ureditve
            
            
               Glede poenostavitve je predlog nevtralen, saj zgolj povečuje proračunska sredstva za projekte na enem prednostnem področju in jih zmanjšuje na drugem.
            
            
               3.PRAVNI ELEMENTI DELEGIRANEGA AKTA
            
            
               (1)Pravna podlaga
            
            
               Pravna podlaga za ta delegirani akt je odstavek 4 v povezavi z odstavkom 3 člena 9 uredbe o programu LIFE. Odstavek 4 člena 9 Uredbe o programu LIFE določa: „Na Komisijo se prenese pooblastilo za sprejemanje delegiranih aktov v skladu s členom 29, s katerimi lahko odstotek iz odstavka 3 tega člena poveča za največ 10 %, če skupna sredstva, zahtevana v referenčnem obdobju dveh zaporednih let z vložitvijo predlogov, ki sodijo na prednostno področje narava in biotska raznovrstnost in ustrezajo minimalnim zahtevam glede kakovosti, za več kot 20 % presegajo znesek, izračunan za predhodni dve leti pred navedenim referenčnim obdobjem.“ Povečanje se predlaga glede na to, da so izpolnjeni pogoji iz te določbe, in glede na jasno potrebo po dodatnem financiranju za naravo in biotsko raznovrstnost, poudarjeno v nedavnem preverjanju ustreznosti naravovarstvene zakonodaje, ter posebej pomembno dodano vrednost EU za projekte s področja narave, ki jo izpostavlja zunanja in neodvisna študija, ki je podlaga za vmesno oceno programa LIFE.
            
            
               (2)Drugi pravni vidiki
            
            
               Glede na nedvoumno izpolnjevanje izrecnih in jasnih zahtev iz pravne podlage ni treba upoštevati nadaljnjih pravnih vidikov.
            
            
               4.PRORAČUNSKE POSLEDICE 
            
            
               Spremeni se programsko načrtovanje podprograma za okolje. Spremembe so proračunsko nevtralne. Financiranje biotske raznovrstnosti in ohranjanja narave (proračunski člen 07 02 02) se poveča za znesek približno 55,4 milijona EUR za obdobje 2018–2020. Temu ustrezna zmanjšanja vplivajo na proračunska člena 07 02 01 okolje in učinkovita raba virov (ENV) ter 07 02 03 okoljsko upravljanje in obveščanje (GIE)
                  14
               .
            
            
               Kljub zmanjšanjem, ki zadevajo proračunske člene za EMV in GIE, naj se priložnosti za financiranje projektov, ki ustrezajo tem proračunskim členom, ne bi zmanjšale, in sicer zaradi dveh blažilnih dejavnikov:
            
            
               skupni proračun za projekte LIFE se v obdobju 2018–2020 vsako leto povečuje; 
            
            
               v skladu s črko (c) odstavka 1 člena 20 uredbe o programu LIFE, bo stopnja sofinanciranja v obdobju 2018–2020 za večino projektov ENV in okoljskih projektov GIE zmanjšana s 60 % na 55 %. Čeprav se skupni prispevek EU za projekte LIFE zmanjšuje, naj bi skupni znesek, vložen v projekte LIFE, ostal stabilen ali bi se povečal.
            
         
         
            
            
               Tabela I
            
            
               Izračun povečanega povpraševanja za naravo in biotsko raznovrstnost v letih 2014 in 2015 glede na povpraševanje v letih 2012 in 2013 
            
            
                     
                        Skupna sredstva, zahtevana v dveh zaporednih letih z vložitvijo predlogov, ki sodijo na prednostno področje narava in biotska raznovrstnost ter ustrezajo minimalnim zahtevam glede kakovosti v primerjavi z ustreznim zneskom za dve predhodni leti (člen 9(4) uredbe o programu LIFE) 
                     
                     
                        Na podlagi večletnega delovnega programa LIFE za obdobje 2014–2017, ki se uporablja za referenčni leti 2014 in 2015, izraz „ustrezajo minimalnim zahtevam glede kakovosti“ pomeni, da so morali predlogi doseči najmanjši predpisani rezultat pri vseh merilih ustreznosti/neustreznosti in najmanjši predpisani skupni rezultat 55 točk. Na podlagi pravil programa LIFE+, ki se uporabljajo v dveh predhodnih letih 2012 in 2013, izraz pomeni, da so morali predlogi doseči najmanjši predpisani rezultat pri vseh merilih ustreznosti/neustreznosti. Najmanjšega predpisanega skupnega števila točk ni bilo.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Leta 
                     
                  
                  
                     
                        Znesek v EUR
                     
                  
                  
                     
                         Projekti na področju narave in biotske raznovrstnosti
                     
                  
               
                     
                        2014
                     
                     
                     
                     
                  
                  
                     
                        258 214 681
                     
                  
                  
                     
                        Tradicionalni pilotni in predstavitveni projekti ter projekti najboljše prakse na prednostnem področju narava in biotska raznovrstnost
                     
                  
               
                     
                  
                  
                     
                        33 385 324
                     
                  
                  
                     
                        Integrirani projekti na prednostnem področju narava in biotska raznovrstnost
                     
                  
               
                     
                  
                  
                     
                        238 149
                     
                  
                  
                     
                        Projekti tehnične pomoči na prednostnem področju narava in biotska raznovrstnost
                     
                  
               
                     
                  
                  
                     
                        1 614 641
                     
                  
                  
                     
                        Pripravljalni projekti na prednostnem področju narava in biotska raznovrstnost
                     
                  
               
                     
                        2015
                     
                     
                     
                     
                  
                  
                     
                        255 482 202
                     
                  
                  
                     
                        Tradicionalni pilotni in predstavitveni projekti ter projekti najboljše prakse na prednostnem področju narava in biotska raznovrstnost
                     
                  
               
                     
                  
                  
                     
                        33 985 434
                     
                  
                  
                     
                        Integrirani projekti na prednostnem področju narava in biotska raznovrstnost
                     
                  
               
                     
                  
                  
                     
                        100 000
                     
                  
                  
                     
                        Projekti tehnične pomoči na prednostnem področju narava in biotska raznovrstnost
                     
                  
               
                     
                  
                  
                     
                        569 330
                     
                  
                  
                     
                        Pripravljalni projekti na prednostnem področju narava in biotska raznovrstnost
                     
                  
               
                     
                        Skupna sredstva za leti 2014 in 2015
                     
                  
                  
                     
                        583 589 761
                     
                  
                  
                     
                        Povpraševanje z vložitvijo predlogov projektov na prednostnem področju narava in biotska raznovrstnost
                     
                  
               
                     
                  
                  
                     
                  
                  
                     
                  
               
                     
                        Leta 
                     
                  
                  
                     
                        Znesek v EUR
                     
                  
                  
                     
                        Projekti na področju narave in biotske raznovrstnosti
                     
                  
               
                     
                        2012
                     
                     
                  
                  
                     
                        148 649 749
                     
                  
                  
                     
                        Projekti na področju narave
                     
                  
               
                     
                  
                  
                     
                        11 765 589
                     
                  
                  
                     
                        Projekti na področju biotske raznovrstnosti
                     
                  
               
                     
                        2013
                     
                     
                  
                  
                     
                        175 325 617
                     
                  
                  
                     
                        Projekti na področju narave
                     
                  
               
                     
                  
                  
                     
                        22 056 955
                     
                  
                  
                     
                        Projekti na področju biotske raznovrstnosti
                     
                  
               
                     
                        Skupna sredstva za leti 2012 in 2013
                     
                  
                  
                     
                        357 797 910
                     
                  
                  
                     
                        Znesek, ki ustreza povpraševanju z vložitvijo predlogov LIFE+ na področju narave in biotske raznovrstnosti 
                     
                  
               
                     
                  
                  
                     
                  
                  
                     
                  
               
                     
                        Razlika med povpraševanjem v dveh zaporednih letih 2014 in 2015 glede na povpraševanje v dveh predhodnih letih 2012 in 2013
                     
                  
               
                     
                        Skupna razlika v EUR
                     
                  
                  
                     
                        225 791 851
                     
                  
                  
                     
                        Povečanje povpraševanja v letih 2014 in 2015 glede na povpraševanje v letih 2012 in 2013
                     
                  
               
                     
                        Skupna razlika v %
                     
                  
                  
                     
                        63 %
                     
                  
                  
                     
                         
                     
                  
               
            
            
               Tabela II
            
            
               Finančno načrtovanje za obdobje 2014–2020 za proračunske člene 07 02 01, 07 02 02, in 07 02 03
            
            
                     
                        Vrstica
                     
                  
                  
                     
                        Opis
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Prispevki k bolj zelenemu in energetsko učinkovitejšemu gospodarstvu ter k razvoju in izvajanju politike in zakonodaje Unije na področju okolja (ENV)
                     
                  
                  
                     
                        107 206 163
                     
                  
                  
                     
                        120 670 000
                     
                  
                  
                     
                        128 831 000
                     
                  
                  
                     
                        139 399 233
                     
                  
                  
                     
                        140 778 000
                     
                  
                  
                     
                        148 835 000
                     
                  
                  
                     
                        155 195 200
                     
                  
               
                     
                        07 02 02
                     
                  
                  
                     
                        Zaustavitev in sprememba trenda izgube biotske raznovrstnosti (NAT)
                     
                  
                  
                     
                        139 446 000
                     
                  
                  
                     
                        147 832 750
                     
                  
                  
                     
                        157 206 000
                     
                  
                  
                     
                        165 584 150
                     
                  
                  
                     
                        200 092 250
                     
                  
                  
                     
                        211 620 000
                     
                  
                  
                     
                        220 844 000
                     
                  
               
                     
                        07 02 03
                     
                  
                  
                     
                        Podpora boljšemu okoljskemu upravljanju in obveščanju na vseh ravneh (GIE)
                     
                  
                  
                     
                        37 755 415
                     
                  
                  
                     
                        51 493 000
                     
                  
                  
                     
                        55 683 358
                     
                  
                  
                     
                        59 383 000
                     
                  
                  
                     
                        45 180 000
                     
                  
                  
                     
                        47 769 000
                     
                  
                  
                     
                        50 428 300
                     
                  
               
            
            
               DELEGIRANA UREDBA KOMISIJE (EU) …/…
            
            
               z dne 16.11.2017
            
            
               o povečanju odstotka proračunskih sredstev, dodeljenih projektom, ki so podprti z nepovratnimi sredstvi za dejavnosti iz podprograma za okolje, namenjenega projektom za ohranjanje narave in biotske raznovrstnosti v skladu z odstavkom 4 člena 9 Uredbe (EU) št. 1293/2013 Evropskega parlamenta in Sveta z dne 11. decembra 2013 o vzpostavitvi programa za okolje in podnebne ukrepe (LIFE) in razveljavitvi Uredbe (ES) št. 614/2007
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1293/2013 Evropskega parlamenta in Sveta z dne 11. decembra 2013 o vzpostavitvi programa za okolje in podnebne ukrepe (LIFE) in razveljavitvi Uredbe (ES) št. 614/2007
                  15
                ter zlasti odstavka 4 člena 9 Uredbe,
            
            
               ob upoštevanju naslednjega:
            
            
               (1)Pogoji za povečanje odstotka proračunskih sredstev, namenjenih podpori projektov za ohranjanje narave in biotske raznovrstnosti iz odstavka 3 člena 9 uredbe o programu LIFE, za največ 10 % so izpolnjeni, saj skupna sredstva, zahtevana v dveh zaporednih letih za predloge, ki sodijo na prednostno področje narava in biotska raznovrstnost in ustrezajo minimalnim zahtevam glede kakovosti, za več kot 20 % presegajo znesek, izračunan za predhodni dve leti pred navedenim referenčnim obdobjem.
            
         
         
            
               (2)Glede na sklepe preverjanja ustreznosti direktiv o naravi
                  16
                v zvezi s potrebo po povečanju razpoložljivega financiranja, da bi se direktivi in ukrep 8 akcijskega načrta za naravo, ljudi in gospodarstvo
                  17
                Komisije bolje izvajali, se je Komisija odločila povečati 55 % proračunskih sredstev, ki se kot nepovratna sredstva v okviru podprograma za okolje dodelijo projektom, ki sodijo na prednostno področje narava in biotska raznovrstnost.
            
            
               (3)Povečanje odstotka proračunskih sredstev za prednostno področje narava in biotska raznovrstnost naj ne bi zmanjšalo sredstev, namenjenih projektom, ki se financirajo v okviru drugih prednostnih področij podprograma za okolje, saj se načrtuje povečanje letnih finančnih sredstev za izvajanje programa LIFE v obdobju 2018–2020 in zmanjšanje stopnje sofinanciranja EU za večino nepovratnih sredstev na drugih prednostnih področjih s 60 % na 55 % –
            
            
               SPREJELA NASLEDNJO UREDBO:
            
            
               Člen 1
            
            
               V členu 9 uredbe o programu LIFE se odstavek 3 nadomesti z naslednjim besedilom: „Vsaj 60,5 % proračunskih sredstev, dodeljenih projektom, ki so podprti z nepovratnimi sredstvi za dejavnosti iz podprograma za okolje, je namenjenih projektom za ohranjanje narave in biotske raznovrstnosti.“
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 16.11.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        Delovni dokument služb Komisije SWD(2016) 472 final z dne 16. decembra 2016 o preverjanju ustreznosti naravovarstvene zakonodaje EU (direktivi o pticah in habitatih), Direktiva 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic in Direktiva Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (v nadaljnjem besedilu: delovni dokument služb Komisije o preverjanju ustreznosti, str. 39). 
               
               
                  
                     (2)
                  
                        COM(2017) 198 final z dne 27. aprila 2017 – Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij „Akcijski načrt za naravo, ljudi in gospodarstvo“, str. 7, 
                  http://eur-lex.europa.eu/legal-content/SL/TXT/PDF/?uri=CELEX:52017DC0198&rid=1
                  . 
               
               
                  
                     (3)
                  
                        UL L 347 z dne 20.12.2013, str. 185.
               
               
                  
                     (4)
                  
                        Za izračun glej tabelo I.
               
               
                  
                     (5)
                  
                        Delovni dokument služb Komisije o preverjanju ustreznosti, str. 19–20, Priloga 2 k delovnemu dokumentu služb Komisije o preverjanju ustreznosti, str. 101–113.
               
               
                  
                     (6)
                  
                        Poročilo Komisije Evropskemu parlamentu in Svetu COM(2015) 478 final z dne 2. 10. 2015 „Vmesni pregled strategije EU za biotsko raznovrstnost do leta 2020“.
               
               
                  
                     (7)
                  
                        Vmesni pregled strategije EU za biotsko raznovrstnost do leta 2020, odstavek 94.
               
               
                  
                     (8)
                  
                        Podlaga za poročilo o zunanji in neodvisni vmesni oceni programa LIFE, končno poročilo, Ecorys, marca 2017 (v nadaljnjem besedilu: zunanja in neodvisna vmesna ocena), https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm. 
               
               
                  
                     (10)
                  
                        Od str. 38, str. 50–53 in od str. 350.
               
               
                  
                     (11)
                  
                        Glej tabelo I.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1
                        
               
               
                  
                     (14)
                  
                        Več podrobnosti je v tabeli II.
               
               
                  
                     (15)
                  
                        UL L 347, 20.12.2013, str. 185 (v nadaljnjem besedilu: uredba o programu LIFE).
               
               
                  
                     (16)
                  
                        SWD(2016) 472 final (dokument služb Komisije: Preverjanje ustreznosti naravovarstvene zakonodaje EU (direktivi o pticah in habitatih)).
               
               
                  
                     (17)
                  
                        COM(2017) 198 final in SWD(2017) 139 final (akcijski načrt EU za naravo, ljudi in gospodarstvo).